
Avaliku ürituse „Narva Triatlon“ loa taotluse rahuldamine
1. Asjaolud ja menetluse käik

NARVA TRI MTÜ reg. kood 80427178 esitas Narva Linnavalitsusele avaliku ürituse loa taotluse.
NARVA TRI MTÜ kavandab viia läbi 28.07.2018.a kellaajal 10.00 - 17.00 Narva linnas avalikkusele suunatud ürituse „Narva Triatlon“. Üritus viiakse läbi spordivõistluste vormis. Liikumisteekond on Linnuse tn - I. Grafovi tn - Raudsilla tn - Juhkentali tn - 1. Mai tn - A. Puškini tn - Raja tn - Sadama tee - Sepa tn - Jõesuu tn. 
 
2. Õiguslikud alused

2.1 Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.
3. Otsus
3.1. Rahuldada NARVA TRI MTÜ taotlus avaliku ürituse „Narva Triatlon” läbiviimiseks. 

3.2. Avaliku ürituse korraldajaks on NARVA TRI MTÜ reg. kood 80427178, Daumani 15-72, Narva.
3.3. Liikumisteekond on Linnuse tn - I. Grafovi tn - Raudsilla tn - Juhkentali tn - 1. Mai tn - A. Puškini tn - Raja tn - Sadama tee - Sepa tn - Jõesuu tn. Avalik üritus algab 28.07.2018 kell 10.00 ning lõpeb kell 17.00.
3.4. Alkohoolsete jookide müüki või pakkumist ei toimu.
3.5. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Korraldus jõustub seaduses sätestatud korras.

4.2. Linnamajandusametil teha korraldus asjaosalistele teatavaks. 
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

